open-index/open-wikipedia-markdown huggingface dataset:
John Locke

**John Locke** FRS (1632 - 1704) was 'n Engelse filosoof. Hy word beskou as die eerste Britse empirikus, maar was ook 'n belangrike figuur in die teorie van die sosiale kontrak. Sy idees het enorme invloed op die ontwikkeling van kennisleer (of epistemologie) en politieke filosofie gehad en hy word wyd beskou as die invloedrykste klassieke republikein, denker van die Verligting en bydraer tot liberale teorie. Sy skrywes het Voltaire en Rousseau beïnvloed, asook denkers van die Skotse Verligting en Amerikaanse revolusionêre. Hierdie invloed word in die Amerikaanse Onafhanklikheidsverklaring weerspieël.

Danksy sy politieke seining het hy gevrees dat hy gearresteer kan word en vlug dus in 1675  na Frankryk. Hier woon hy vir vier jaar, meestens in Montpellier, maar ook in Parys. Daar onmoet hy baie Franse intellektuele, veral protestantse denkers in die suide van die land. In 1679 keer hy terug na Engeland. In 1683 is hy weer bang vir arrestasie en vertrek  na die buiteland, die keer na Holland. In 1669 word Willem III, Prins van Oranje en sy vrou Maria II koning en koningin van Engeland.  In dieselfde jaar keer Locke terug na Engeland.

Locke se teorie van die verstand word dikwels aangehaal as die oorsprong vir moderne opvattings rakende identiteit en "die self" en speel 'n prominente rol in die werke van latere filosowe soos David Hume, Jean-Jacques Rousseau and Immanuel Kant. Locke was die eerste filosoof wat die "self" gedefinieer het deur 'n opeenvolging van "bewussyn". Hy het ook veronderstel dat die verstand 'n "*tabula rasa*" of "skoon lei" is: in teenstelling met die Cartesiaanse en Christelike filosofie het Locke volgehou dat mense sonder ingebore idees die wêreld binnekom.Locke se teorie van die verstand word dikwels aangehaal as die oorsprong vir moderne opvattings rakende identiteit en "die self" en speel 'n prominente rol in die werke van latere filosowe soos David Hume, Jean-Jacques Rousseau en Immanuel Kant. Locke was die eerste filosoof wat die "self" gedefinieer het deur 'n opeenvolging van "bewussyn". Hy het ook veronderstel dat die verstand 'n "*tabula rasa*" of "skoon lei" is: in teenstelling met die Cartesiaanse en Christelike filosofie het Locke volgehou dat mense sonder ingebore idees die wêreld binnekom.

## Verwysings
Unie van Utrecht

duimnael|Die Unie van Utrecht
duimnael|Die Verdrag van Utrecht

Die **Unie van Utrecht** is 'n ooreenkoms wat onderteken is op 23 Januarie 1579 tussen 'n aantal Nederlandse geweste.  Die hoofsaak van die ooreenkoms was dat die lede hulle sou beywer om die Spanjaarde uit hulle grondgebied te verdryf.  Daarnaas is 'n aantal staatkundige sake ook gereël op die gebiede van byvoorbeeld verdediging, belastings en godsdiens.  Hierdie ooreenkoms sou ook gesien kon word as 'n eerste weergawe van 'n latere grondwet. Omdat hierdie unie 'n aanvulling was van die 'Gererale Unie' van 1576 (die Bevrediging van Gent, word ook gepraat die **Nadere Unie**.

Die oorspronklike geweste wat die ooreenkoms onderteken het, was Holland, Zeeland, Utrecht, Gelre en die Groningse Ommelanden. Later daardie jaar het die geweste Overijssel, Landschap Drenthe en Heerlijkheid Friesland en die stede Groningen, Venlo, Antwerpen, Breda, Brussel, Brugge, Lier, Ieper, Doornik en Valencijn ook by die Unie aangesluit. Die Brabantse stede 's-Hertogenbosch en Leuven het nie  by die Unie van Utrecht aangesluit nie, omdat hulle nog in Spaanse hande was.

Die Unie van Utrecht is onderteken in die kappitelsaal van die Dom van Utrecht, tans die aula van die Universiteit Utrecht.

Die Unie van Utrecht word deur baie gesien as die begin van Nederlande as een nasie. Dit klop nie heeltemal nie. Daar kan wel gesê word dat die Unie van Utrecht die grondslag gelê het vir die Republiek der Zeven Verenigde Nederlanden wat enkele jare later gevorm sou word, maar hierdie sewe staatjies-in-'n-staat het eers 'n eenheidsstaat geword in die tyd van die Bataafse Republiek twee eeue later.

Die Unie van Utrecht was 'n verbond van die Noordelike Nederlande binne die Pacificatie van Gent, as reaksie op die Unie van Atrecht wat enkele weke vantevore gevorm is.

Deur die Unie van Utrecht is onder andere die volgende ooreengekom:
* na buite sou die lede van die nuwe unie funksioneer asof hulle 'n eenheid was, maar in die binneland het elke gewes hulle eie outonomie behou;
* 'n gemeenskaplike leër het tot stand gekom;
* die geweste sou mekaar bystaan in die stryd teen gemeenskaplike vyande;
* die koste vir die verdediging van die grensstede sou gesamentlik deur alle geweste gedra word - hiervoor is 'n spesiale belasting ingestel;
* stede was verplig om die garnisoen te herberg, sou dit nodig wees - die geweste sou die koste gesamentlik dra;
* persoonlike godsdiens is in Holland en Seeland ingestel. Die ander stede en geweste het vryheid gehad om 'n eie beleid op die gebied van godsdiens in te stel.  Katolieke stede en geweste is uitgesluit van deelname aan die Unie.
*'n Besluit moes eenparig en deur die meerderheid geneem word.

Die teks van die verdrag van die Unie van Utrecht is hier beskikbaar. (In 16de-eeuse Nederlands).
Wisselkoers

**Wisselkoers** is die finansiële term wat gebruik word om die hoeveelheid waarde wat 'n geldeenheid van 'n spesifieke land het met die geldwaarde van 'n ander land te vergelyk. 'n Voorbeeld van 'n wisselkoerspaar is die Suid-Afrikaanse rand (ZAR, simbool: R), en die Amerikaanse dollar (VSD, simbool: $)

Die wisselkoers van hierdie twee eenhede m.a.w. die hoeveelheid wat iemand sal kry op daardie spesifieke tyd as een VSD vir die ZAR eenheid (die rand) verruil word is gelyk aan R15.43. Die verwisseling van geld is algemeen en nodig in vandag se lewe. Dit kan op twee maniere gehanteer word. Die een word genoem druk- wisselkoers, dit beteken dat die wisselkoers op die huidige syfers verruil word (Engels: *spot rate*), so kry mens ook voor-wisselkoers wanneer die transaksie vandag gekwoteer is en verruil is, maar die betaling sal op 'n spesifieke datum in die toekoms plaasvind of in die toekoms afgelewer word. Dan sal die wisselkoers op die gekwoteerde datum gebruik word om die hoeveelheid te spesifiseer. Die vyf grootste eenhede (sterkste) is as volg  met simbole: * EUR€ – GBP₤ – AUD$ – NZD$ – USD$*.

## Verskeie metodes 
Daar is verskeie programme wat 'n persoon as 'n individuele belegger in die moderne lewe kan gebruik. Een internetprogram wat baie bekend is, is *Forex trading* en is baie effektief want hulle hef nie so baie kommissie nie omdat hulle op groot skaal werk en al miljoene beleggers gelok het. Voor die koms van internet was dit moeilik vir buitelandse valutabeleggers om geld na 'n ander eenheid te ruil.
Oefa

**Oefa** (Russies: Уфа́; Basjkiries: Өфө, Öfö; Tartaars: Уфа, Ufa) is die hoofstad van Basjkortostan, 'n outonome republiek in die Russiese Federasie, met 'n bevolking van sowat 1,1 miljoen. Oefa, wat in 1574 gestig is, is 1&nbsp;340 km suidoos van Moskou geleë. 

## Tweede Wêreldoorlog 
Strafkamp 319 vir Duitse Gevangenes tydens en na die Tweede Wêreldoorlog was in Oefa geleë.

## Administrasie 
Die administrasie van stad Oefa word in sewe distrikte verdeel (bevolkingsgetalle van 2010):
* Djomski (Дёмский, 55&nbsp;230)
* Kalininski (Калининский, 195&nbsp;818)
* Kirowski (Кировский, 130&nbsp;880)
* Lenin (Ленинский, 76&nbsp;288)
* Oktyabrsky, (Октябрьский, 229&nbsp;270)
* Ordschonikidsewski (Орджоникидзевский, 176&nbsp;877)
* Sowetski (Советский, 166&nbsp;449)
Etlike landelike nedersettings met 'n inwonertal van 7288 val ook onder die stad se administrasie, sodat die totale bevolking van die stedelike distrik van Oefa 1&nbsp;038&nbsp;100 is.

## Demografie 
### Bevolkingsamestelling 
Oefa het in 2013 'n bevolking van 1&nbsp;077&nbsp;719 gehad. 54,2% is Russe, 27% Tartare, 11,3% Basjkiriërs, 2.6% Oekraïners, 1,1% Tsjoewasjiërs, 1% Mari en 'n verskeidenheid kleiner minderhede (2002).

### Bevolkingsgroei 
## Verwysings 
Erich Maschke (Hrsg.): *Zur Geschichte der deutschen Kriegsgefangenen des Zweiten Weltkrieges.* Gieseking, Bielefeld 1962–1977.

## Susterstede 
* 21px Ankara, Turkye
* 21px Halle, Duitsland
* 21px Las Pinas, Filippyne

## Eksterne skakels 
*
Gordon Lightfoot

**Gordon Meredith Lightfoot, Jr.**, *Companion of the Order of Canada/Ordre du Canada*, lid van die *Order of Ontario*,
(17 November 1938 ‒ 1 Mei 2023), was 'n Kanadese sanger en liedjieskrywer wat in genres soos folk-, country- en popmusiek internasionale sukses behaal het. Lightfoot het met sy liedere in die 1960's bekendheid verwerf en in die 1970's met enkelsnitte soos *If You Could Read My Mind* (1970), *Sundown* (1974), *Carefree Highway* (1974), *Rainy Day People* (1975) en *The Wreck of the Edmund Fitzgerald* (1976) topposisies in internasionale trefferlyste gehaal.

Lightfoot se liedere is deur wêreldbekende kunstenaars opgeneem, onder wie Elvis Presley, Johnny Cash, Marty Robbins, Jerry Lee Lewis, Bob Dylan, Judy Collins, Barbra Streisand, Johnny Mathis, Richie Havens, Harry Belafonte, Sandy Denny (saam met Fotheringay), Scott Walker en John Mellencamp.

## Eksterne skakels 
;Media
* *YouTube.com: If You Could Read My Mind*
* *YouTube.com: The Wreck of the Edmund Fitzgerald*
Essen, Duitsland

duimnael|links|Kaart van Essen

**Essen** (uitgespreek as [ˈɛsən]) is 'n stad in Noordryn-Wesfale in die weste van Duitsland, met 'n bevolking van 574&nbsp;635 op 31 Desember 2010 en 'n oppervlakte van 210,31 km².

## Verwysings
Cambridge

**Cambridge** (in outydse Afrikaans **Kambrugge**) is 'n stad en distrik in die graafskap Cambridgeshire in die suidooste van Engeland. Die stad is ongeveer 80 kilometer noordoos van Londen langs die Camrivier geleë. Cambridge beslaan 'n oppervlakte van 115,65&nbsp;km² en het in 2010 'n bevolking van sowat 126&nbsp;000, waarvan min of meer 22&nbsp;500 studente is.

[duimnael|links|Die [Universiteit van Cambridge]]
Die stad is veral bekend as die tuiste van die Universiteit van Cambridge, wat naas die Universiteit van Oxford een van die twee belangrikste Engelse universiteite is. Die verskillende kolleges is oor die stad versprei, maar ressorteer almal onder dieselfde universiteit. Die stad het ook 'n bekende wetenskappark en is die tuiste van talle rekenaar- en elektronika-maatskappye.

*Cambridge* beteken letterlik *brug oor die Cam*. Talle groen parke kan langs die Camrivier gevind word. Dit was een van die Engelse gasheerstede tydens die Vrouekrieketwêreldbeker 1973.

## Verwysings 
## Eksterne skakels 
*  
*  Amptelike webwerf
*
Lévis

**Lévis** (amptelik **Ville de Lévis**) is 'n stad in die ooste van die Kanadese provinsie Quebec met 'n oppervlakte van 443,65 vierkante kilometer en 'n bevolking van 130&nbsp;006 mense (2008). Die stad het in sy huidige vorm eers op 1 Januarie 2002 ontstaan toe tien stede en dorpe (waaronder die historiese stad Lévis wat in 1861 gestig is) saamgesmelt het.

Lévis is aan die suidoewer van die Sint-Laurensrivier, teenoor die provinsiale hoofstad Quebecstad en tussen Beaumont en Saint-Antoine-de-Tilly geleë. 'n Veerboot verbind die historiese stadskerne van Ou-Quebecstad (*Vieux-Québec*) en Ou-Lévis (*Vieux-Lévis*) met mekaar, terwyl twee brûe, Quebec-brug en Pierre-Laporte-brug, die westelike stadsdele van Lévis met Quebecstad verbind.

Lévis is ook die naam van die gewestelike distriksmunisipaliteit (Frans: *Municipalité régionale de comté*) in die administratiewe gewes Chaudière-Appalaches en sensusafdeling van die provinsie Quebec wat met die stadsgebied van Lévis ooreenkom. Lévis fungeer as administratiewe sentrum van die gewestelike distriksmunisipaliteit.

Lévis is die beduidendste nywerheidsentrum in die gewes Chaudière-Appalaches. Die grootste olieraffinadery van Oos-Kanada, *Ultramar*, is in die stadsdeel Saint-Romuald geleë. Die skeepswerf *Davie Québec Inc.* en die koeldrankvervaardiger *Frito-Lay Canada*, 'n dogtermaatskappy van *PepsiCo*, het hulle hoofkwartiere in die ooste van Lévis. Die *Mouvement des caisses Desjardins*, wat in 1900 deur Alphonse Desjardins in Lévis gestig is, is die grootste vereniging van koöperatiewe banke in Noord-Amerika en een van die beduidendste werkgewers in die metropolitaanse gebied van Quebecstad. Vir sy ekonomiese ontwikkeling is Lévis in 2005 as die "Stad van die jaar" aangewys.
Morné Morkel

**Morné Morkel** (gebore 6 Oktober 1984 in Vereeniging, Transvaal) is 'n voormalige Suid-Afrikaanse krieketspeler, wat vir die Proteas in al drie vorme van die spel gespeel het. Hy was een van die vinnigste boulers ter wêreld. Hy het onder meer tydens die krieketwêreldbekertoernooie in 2011 en 2015, die Kampioenetrofeë in 2013 en 2017, asook die T20I-wêreldbekertoernooie in 2007, 2009, 2010, 2012 en 2014 vir Suid-Afrika gespeel. Op 26 Februarie 2018 het Morné Morkel sy uittreding uit Internasionale krieket aangekondig. Hy het in Maart 2018 sy laaste internasionale wedstryd teen Australië gespeel.

## Persoonlike lewe 
Hy kom van 'n Afrikanerfamilie, wat groot krieketondersteuners is. Voordat hy getrou het, het hy saam met sy broer, Albie, en spanmaat AB de Villiers gewoon in Pretoria.

## Verwysings 
## Eksterne skakels 
*  Morné Morkel by Cricinfo
*  Morné Morkel by CricketArchive
Mississippirivier

Die **Mississippirivier** (Engels: *Mississippi River*), wat in 'n suidelike rigting deur die sentrale gedeelte van die Verenigde State vloei, is die tweede langste rivier in dié land (ná die Missouririvier, een van sy takriviere) met 'n lengte van 3&nbsp;734&nbsp;kilometer van sy oorsprong in die Itascameer in Minnesota tot by sy monding in die Golf van Meksiko naby New Orleans. Die rivier maak deel uit van die Jefferson-Missouri-Mississippi-rivierstelsel, die grootste in Noord-Amerika en een van die grootstes ter wêreld – met 'n totale lengte van 6&nbsp;300 kilometer (3&nbsp;900 myl) is dit die vierde langste ter wêreld, en volgens sy afloop van 16&nbsp;792&nbsp;m³/s (593&nbsp;000&nbsp;vt³/s) die tiende grootste ter wêreld. Die rivier loop deur die sentrale Amerikaanse deelstate Minnesota, Illinois, Missouri, Kentucky, Arkansas, Tennessee, Mississippi, Louisiana en vorm die grens tussen Wisconsin en Iowa.

Die naam Mississippi is afgelei van die Ojibwa-woord *misi-ziibi* of *gichi-ziibi* ("Groot Rivier"). In die Voor-Kolumbiaanse tydperk was die rivier reeds 'n beduidende waterweg vir die plaaslike Eerste Nasies wat na die Mississippi as die *Meschacebé* of "vader van die waters" verwys het. Die Mississippirivier speel steeds 'n beduidende rol in die Amerikaanse geskiedenis, ekonomie en kultuur.

Oseaanskepe kan op hierdie belangrike waterweg tot by Baton Rouge in Louisiana en rivierskepe tot by Minneapolis-St. Paul vaar. Die belangrikste takriviere aan die regterkant is die Minnesota-, Iowa-, Des Moines-, Missouri-, Arkansasrivier en die Redrivier, aan die linkerkant die Ohio-, Saint Croix-, Chippewa-, Wisconsin- en Rockriviere.

Alhoewel die gemiddelde afloop van die Mississippirivier 16&nbsp;792&nbsp;m³/s beloop, kan dit varieer van 4&nbsp;500 tot 86&nbsp;000&nbsp;m³/s. Nedersettings langs sy oewers moet met damme langs sy takriviere en oorloopbekkens langs sy benedeloop teen oorstromings beskerm word. Nogtans kom groot vloedrampe soos dié van 1993 (die swaarste ooit in die geskiedenis van die VSA) langs die Mississippi- en Missouririviere voor.

## Verwysings 
## Eksterne skakels 
*  Kaart van die Mississippirivier se finale strek by Geonames.org (cc-by); pos opgedateer 18 Januarie 2012; databasis afgelaai op 28 Februarie 2017.
Grootvors

**Grootvors** (dikwels vertaal as **grootprins** of **groothertog**; Latyn: *magnus princeps*; Russies: великий князь, *weliki knjaz*; Duits: *Großfürst*, Nederlands: *grootvorst*, Fins: *suuriruhtinas*) is ’n titel laer as koning, keiser en tsaar, maar hoër as ’n regerende prins, of vors.

Grootvors is voorheen gebruik as titel vir die heerser van ’n grootvorstedom, maar die laaste van dié state het in 1917 en 1918 verdwyn. Grootvorstedomme soos Litaue, Transilvanië en Finland was eeue lank onder heersers van ander, groter monargieë. Die laaste soewereine heerser wat grootvors as sy hoogste titel gebruik het, was Iwan IV van Rusland in die 16de eeu, voordat hy die titel tsaar aangeneem het.

Die titel grootvors word meestal in Afrikaans as "groothertog" vertaal onder invloed van Engels, wat nie ’n aparte woord vir "vors" het nie.
 
## Gebruik 
Die woord is in Slawiese en Baltiese tale gebruik as titel vir die Middeleeuse heerser van ’n taamlike los konfederasie, waarvan die onderskeie dele deur mindere prinse regeer is. In Rusland was grootprins vanaf die 10de eeu die titel van die leiers van die belangrikste stadstate van Kiëf-Roes – eers Kiëf en daarna ander groot stede soos Wladimir, Twer, Jaroslawl, Smolensk, ens. Van 1328 af het die mag in Moskou gesentreer en was die grootvors van Moskou hoof van die hele Rusland (toe bekend as die Grootvorstedom Moskou), totdat Iwan IV in 1547 as tsaar gekroon is. 

Van die eerste heersers van Hongarye in die 10de eeu was grootvorste: Geza en, tot met sy kroning, sy seun en erfgenaam Stephen van Hongarye. Die titel is ook deur die heersers van Litaue gebruik. Ná 1569 was dit een van die hooftitels van die heerser van die Pools-Litause Gemenebes. Die konings van Pole van die Sweedse Vasa-dinastie het dit ook vir hul nie-Poolse gebiede gebruik. 

In 1582 het koning Johan III van Swede "grootvors van Finland" gevoeg by die titels van Sweedse konings. Dit was egter nie van veel betekenis nie aangesien Finland reeds deel van die Sweedse koninkryk was. Die Heilige Romeinse Ryk se heersers van die Huis van Habsburg het in 1765 ’n soortgelyke grootvorstedom ingestel in Transilvanië (Siebenburgen).

## Russiese grootvorste 
*Weliki knjaz* (letterlik "grootprins") was ook die titel van die kinders, en die kinders van die seuns, van die keisers van Rusland. Hulle was egter nie heersers nie. Die vroulike vorm is *welikaja knjaginja*, soos wat die titel was van keiser Nikolaas II se vier dogters. Dit word ook meestal in Afrikaans vertaal as "groothertog" en "groothertogin".

## Verwysings 
*15px Hierdie artikel is vertaal uit die Engelse en die Nederlandse Wikipedia
Samara

:*Vir ’n artikel oor die oblast met dieselfde naam, sien Samara-oblast.*

**Samara** (Russies: Сама́ра) is 'n stad in Rusland, geleë aan die Wolga, wat in 1586 gestig is. Dit is die hoofstad van die Samara-oblast en het 'n bevolking van 1&nbsp;163&nbsp;399 (2018). Dit was een van die gasheerstede tydens die FIFA Sokker-Wêreldbekertoernooi in 2018.

## Susterstede 
*  Stuttgart,  Duitsland
*  Koper, Slowenië
*  Stara Zagora, Bulgarye
*  Denizli,  Turkye
*  St. Louis, Verenigde State
*  Dnipro, Oekraïne

## Eksterne skakels 
*  
*  Amptelike webwerf
Pukekohe

**Pukekohe** is 'n dorp in die Franklin-distrik van die Noord-Eiland van Nieu-Seeland. Dit het 'n bevolking van 26&nbsp;300 mense in Junie 2011 gehad. Pukekohe is 50 kilometer suid van Auckland geleë, en is die grootste dorp in Franklin. Die Māori-woord "pukekohe" beteken "heuwel van die kohekohe" ('n mahoniesoort). Daar is 'n groot Suid-Afrikaanse gemeenskap in Pukekohe.

Die vrugbare vulkaniese grond en warm vogtige klimaat ondersteun 'n groot tuinbou- en melkboerderybedrywe. Die Pukekohe "long keeper" ui is ook internasionaal bekend.

Pukekohe is langs die Noord-Eiland se "Main Trunk Railway" en is die mees suidelike stasie van die Auckland voorstedelike spoorweg-netwerk, aan die einde van die Oos- en Suider-lyne. Daaglikse dienste word deur die Silver Fern spoor gelewer.

Pukekohe sal in die Auckland Super City ingesluit word.
Waiuku

**Waiuku** is 'n dorp in die Franklin-distrik op die Noordeiland van Nieu-Seeland. Dit het 'n bevolking van 6&nbsp;087 in 2006. Waiuku is 40 kilometer suidwes van Auckland en 112 kilometer noordwes van Hamilton. Waiuku is ook 25 kilometer wes van Pukekohe.
Annapolis

**Annapolis** is die hoofstad van die deelstaat van Maryland en ook die administratiewe sentrum van Anne Arundel County. Annapolis was die tydelike hoofstad van die Verenigde State van Amerika tussen 1783 - 1784. Dit het 'n bevolking van sowat 36 408 (2006).

Annapolis se bynaam is ''America's Sailing Capital''.
ACG Strathallan

**ACG Strathallan** is 'n privaatskool en kollege en is deel van die *Academic Colleges Group*. Dit is geleë op die Hingaia skiereiland naby die Auckland suidelike deurpad in Nieu-Seeland.

Die skool is in Februarie 2001 oopgemaak. Daar is 'n kindertuin, skool (jaar 1-6) en kollege (jaar 7-13).

Daar is amper 1200 studente. Strathallan spesialiseer in die Britse Cambridge kwalifikasies.

Die prinsipaal is Robin Kirkham.
Kayamandi

**Kayamandi** is die woonbuurt in Stellenbosch wat tydens Apartheid vir swart Suid-Afrikaners gesoneer was. Die oorgrote meerderheid van die bevolking is tans swart. Kayamandi beteken "tuis bes" in Xhosa ("Khaya" - huis en "mnandi" - beste).

## Verwysings
Universiteit van Waikato

Die **Universiteit van Waikato** (Māori: *Te Whare Wānanga o Waikato*, Afrikaans: *Universiteit van Waikato*) is 'n universiteit in Hamilton en ook Tauranga in Nieu-Seeland. Dit was opgerig in 1964, en het oor 10&nbsp;000 studente (2003). Meer as helfte van die studente is vroulik. Die Universiteit van Waikato het 'n onderskeie Maori-kultuur, te danke aan die geskiedenis van die Waikato streek. Die universiteit het sterk kompetisie met die Universiteit van Auckland, wat die grootste universiteit in Nieu-Seeland is, ongeveer 130&nbsp;km ten noorde daarvan.

Die universiteit het oor 1500 vreemde studente van meer as 60 lande. Baie studente is van Asië, Europa (veral Duitsland en Engeland) of die Pacific streek. Die universiteit is engels, maar ook bekend as die beste in die wêreld vir Maori studeer.

## Verwysings
Nieu-Seelandse dollar

Die **Nieu-Seelandse dollar** (Engels: *New Zealand dollar*, Māori *Tāra o Aotearoa*; kode NZD en NZ$) is sedert 1967 die geldeenheid van Nieu-Seeland, asook Tokelau, Niue, die Cookeilande (saam met die Cookeilande-Dollar) en die Pitcairneilande. Tussen 1840 en 1967 was die Nieu-Seelandse pond die geldeenheid van Nieu-Seeland, asook Tokelau, Niue, die Cookeilande en die Pitcairneilande.

## Notas 
## Verwysings 
## Eksterne skakels 
*  *Reserve Bank of New Zealand* 
*   Historische en actuele bankbiljetten van Nieu-Seeland
Kwinana-ontsoutingsaanleg

Die **Kwinana ontsoutingsaanleg** is suid van Perth in Wes-Australië geleë. Die aanleg maak sowat 140&nbsp;000&nbsp;m3 drinkwater per dag vanuit seewater en voorsien die Perth metropoolse gebied van water.

Die tru-osmose aanleg was die eerste van sy soort in Australië en beslaan 'n groterige gebied in die industriële gebied in Kwinana. Elektrisiteitsvoorsiening vir die aanleg word opgewek deur die 80&nbsp;MW Emu Downs windplaas in die middel westelike streek naby Cervantes in Wes-Australië. Die windplaas verskaf 270 GWh/jaar aan die kragnetwerk wat vergoed vir die 180 GWh/jaar wat deur die ontsoutingsaanleg verbruik word. 

Die ontsoutingsaanleg het 12 Seewater Tru-osmose treine met 'n vermoë van 160&nbsp;000&nbsp;m3/dag en ses Brakwater tru-osmose treine wat 'n finale produk van 144&nbsp;000&nbsp;m3/dag het skynbaar een van die wêreld se laagste spesifieke energieverbruik deels vanweë die gebruik van 'n drukuitruiler wat energie van die soutstroom herwin en dit oordra aan die water wat na die membrane gevoer word met 'n rendement van so hoog as 98%.

Een van die voorwaardes vir die bedryf van die aanleg is dat 'n omvattende omgewingsmoniteringsprogram onderneem word wat onder andere die meet van seewater inname en die hoeveelheid soutwater wat gestort word insluit.

Oortollige water afkomstig van die aanleg word in die Perth Hills damme gestoor.

## Afsluiting 
Vroeg in 2008 is die aanleg op twee geleenthede afgeskakel vanweë baie lae opgeloste suurstofvlakke in Cockburn Sound.

## Verwysings 
## Eksterne skakels 
*The sustainability of desalination plants in Australia: is renewable energy the answer?
*PX®Desalination Technology Running Successfully in Largest SWRO Plant in Southern Hemisphere 
*More on the Kwinana Desalination Plant
Wolgograd

:*Vir ’n artikel oor die oblast met dieselfde naam, sien Wolgograd-oblast.*

**Wolgograd** (Russies: Волгогра́д), tot in 1925 **Tsaritsin** (Царицын), is 'n stad in Rusland wat in 1555 gestig is en in 1780 stadstatus ontvang het. Dit is die hoofstad van die Wolgograd-oblast en het in 2018 'n bevolking van 1&nbsp;013&nbsp;533 gehad. 
 
Die stad lê op die westelike oewer van die Wolga en beslaan 'n oppervlakte van 859,4 vierkante kilometer (331,8 vk. myl). Wolgograd is die vyftiende grootste stad in Rusland, die tweede grootste stad in die Suidelike Federale Distrik, en die vierde grootste stad aan die Wolga. Tussen 1925 en 1961 het Wolgograd as **Stalingrad** (Сталинград) bekendgestaan.

Die stad is in 1589 as die vesting van Tsaritsin gestig. Teen die negentiende eeu het Tsaritsin 'n belangrike rivierhawe en kommersiële sentrum geword, wat daartoe gelei het dat sy bevolking vinnig uitgebrei het.

Vroeg in die Russiese Burgeroorlog, in November 1917, het Tsaritsin onder Sowjetbeheer gekom. Dit is kortliks deur die Wit Leër teen middel-1919 verower, maar het spoedig teruggekeer na Sowjetbeheer in Januarie 1920.

Op 10 April 1925 is die stad hernoem na Stalingrad ter ere van Joseph Stalin. Gedurende die Tweede Wêreldoorlog, het die spilmoondhede die stad aangeval, wat gelei het tot die Slag van Stalingrad, een van die grootste en bloedigste gevegte in krygsgeskiedenis. Op 10 November 1961 het Nikita Chroesjtsjof se administrasie die naam van die stad na Volgograd verander. Ná die verbrokkeling van die Sowjetunie het die stad die administratiewe sentrum van die Wolgograd-oblast geword.

Dit was een van die gasheerstede tydens die FIFA Sokker-Wêreldbekertoernooi in 2018.

## Susterstede 
## Eksterne skakels 
*  
*  Amptelike webwerf
MGMT

**MGMT** (voorheen **The Management**) is 'n Amerikaanse musiekgroep wat in Brooklyn, New York gebaseer is en uit die lede Ben Goldwasser en Andrew VanWyngarden bestaan. Die groep is aanvanklik deur die New Yorkse Cantora Records uitgewermaatskappy gekontrakteer, maar in 2006 het hulle 'n kontrak met Columbia Records/Red Ink/Sony onderteken.

## Diskografie 
* Oracular Spectacular (2007)
* Congratulations (2010)
* MGMT (2013)
* Little Dark Age (2018)
* 11•11•11 (2022)
* Loss of Life (2024)
Balfour, Mpumalanga

[duimnael|links|250px|Die [Suid-Afrikaanse Klas 16E|SAR Klas 18E reeks 1, nommer 18-122 naby Balfour.]]

**Balfour** (voorheen: **McHattiesburg**) is 'n klein landbou- en steenkoolmynboudorp in Mpumalanga, Suid-Afrika. Die eerste erwe is op 16 Februarie 1898 verkoop en die dorp is eers genoem na Frederick McHattie. In 1905 het die Britse Eerste Minister Arthur Balfour die dorp besoek waarna die dorp se naam verander is na Balfour.

## Distrik 
Die distrik is 2 400&nbsp;km2 groot en het in 1962 van Heidelberg afgestig. Die belangrikste gewas wat verbou word is mielies. Die Springfield Colleries-steenkoolmyn is 20&nbsp;km suidwes van die dorp.

## Sien ook 
* Lys van dorpe in Suid-Afrika
* Siyathemba, die township van Balfour

## Verwysings 
* *Op Pad in Suid-Afrika*. B.P.J. Erasmus. 1995. 
* *Ensiklopedie van Suidelike Afrika*, Eric Rosenthal, 1967.
Eukarioot

**Eukariote** is lede van die domein Eukaryota: organismes wat organelle binne-in hul selle bevat, soos die selkern, golgi-apparaat, mitochondrium en in plante, chloroplaste. Die domein bevat alle plante, diere, alge, swamme en protiste.

In taksonomie word eukariote beskou as een van die drie biologiese domeine waarin lewe verdeel kan word. Die ander twee domeine, *Archaea* en *Bacteria*, word saam "prokariote" genoem.

## Kladogram 
Die verwantskap tussen die eukariote is steeds 'n onderwerp van navorsing. Hierdie is 'n vereenvoudigde kladogram wat die belangrikste groepe toon:

## Verwysings 
## Eksterne skakels 
* 
*
Plasmodium

***Plasmodium*** is die genus naam van die parasiete wat malaria veroorsaak. Die genus bestaan uit 'n paar spesies wat almal verpligte intrasellulêre parasiete is en meestal voëls, reptiele en soogdiere affekteer.

Die bekendste spesie in die genus is *Plasmodium falciparum*, bloot omdat dit die oorsaak is van die dodelikste malaria.

Spesies van *Plasmodium* word wêreldwyd gevind. Insekgashere is meestal muskiete. Gewerwelde gashere sluit in reptiele, voëls en soogdiere. *Plasmodium* parasiete is eers in die laat 19de eeu geidentifiseer deur Charles Laveran.
Prokarioot

duimnael|regs|300px|Skematiese voorstelling van 'n prokariotiese sel.

**Prokariote** as 'n domein verwys na alle organismes wat nie 'n selkern of nukleus bevat nie. In sulke organismes is daar geen intrasellulêre organelle teenwoordig nie en dus vind alle biochemiese reaksies op die selwand plaas.

Prokariote het nie 'n duidelike kern met 'n membraan of ander gespesialiseerde organelle nie. Prokariote sluit die bakterieë en die archaea in. Prokariote het skynbaar meer as 4 miljard jaar gelede, in die Argeïkum ontstaan in die atmosfeer van die vroeë Aarde, wat ryk aan koolstofdioksied, koolstofmonoksied, waterdamp, stikstof, waterstof en ammoniak was, maar geen suurstof bevat het nie. 

In prokariote is al die intrasellulêre wateroplosbare komponente, proteïene, DNA en metaboliete saam in die sitoplasma  geleë wat deur die selmembraan omring word, eerder as in aparte sellulêre kompartemente. Bakterieë besit wel proteïengebaseerde bakteriële mikrokompartemente, wat vermoedelik optree as primitiewe organelle wat in proteïendoppe ingesluit is. Sommige prokariote, soos sianobakterieë, kan groot kolonies vorm. Ander, soos miksobakterieë, het meersellige stadiums in hul lewensiklusse. Prokariote het 'n sitoskelet, wat egter baie primitiewer is as dié van eukariote. 

## Verwysings
Conrad Botes

**Conrad Botes** (gebore 1969 in Ladismith, Wes-Kaap, Suid-Afrika) is een van die jonger Suid-Afrikaanse kunstenaars wat veral bekend is vir sy satiriese kommentaar op veral geloof en politiek en die werk wat hy aan Bitterkomix saam met Anton Kannemeyer gedoen het. Hy het 'n MA-graad (Skone Kunste) aan die Universiteit van Stellenbosch in 1997 verwerf asook 'n diploma in tweede fase illustrasie van die Koninklijke Akademie voor Beeldende Kunsten, Den Haag, Nederland (1994).

Botes is 'n kunstenaar wat tot die Michael Stevenson Galery behoort.

## Toekennings 
* Algehele wenner Absa L'Atelier (2004)

## Bibliografie 
* The Big Bad Bitterkomix Handbook (2006)
* Fear of a Black Planet (2008)
* Bitterkomix 15 (2008)
* Alphabet of Democracy (2010)
* Pappa in Afrika (2010)
* Bitterkomix 16 (2013)
* Bitterkomix 17 (2016)

## Verwysings
Max Weber

**Maximilian Weber** (21 April 1864 – 14 Junie 1920) was 'n Duitse ekonoom, geskiedkundige, regsgeleerde en sosioloog. Hy was die stigter en medestigter van 'n aantal nuwe akademiese dissiplines, waaronder die moderne bestudering van sosiologie en bestuurskunde. Al word hy as een van die vaders van sosiologie erken, het Weber homself nooit as 'n sosioloog gesien nie, maar as 'n historikus. Hy was 'n veeltalige wat in sy leeftyd vier vreemde tale bemeester het. Hy het ook 'n godsdiensakademikus geword en skrywes oor die antieke gelowe van Indië, China en Judaïsme geproduseer. Hy het sy loopbaan by die Universiteit van Berlyn begin en later ook by die universiteite van Freiburg, Heidelberg en München gewerk.

Weber se groter werke het die rasionalisering van die sosiologie van geloof, politiek, bestuurskunde en gedrag behandel. Sy bekendste werk is die opstel *Die protestantische Ethik und der Geist des Kapitalismus* ("Die Protestantse Etiek en die Gees van Kapitalisme"), waarmee hy sy werk in geloof begin het. In dié skrywe beweer Weber dat geloof een van die nie-eksklusiewe redes is vir die verskillende maniere waarop die kulture van die Weste en die Ooste ontwikkel het. Hy het ook beklemtoon dat die spesifieke karaktereienskappe van asketiese Protestantisme die ontwikkeling van kapitalisme, burokrasie en die rasionaal-wettige stand in die Weste beïnvloed het. Sommige het Weber se werk gebruik vir hul argument dat menslike instelling nie deur onvermybare materialisme gevorm word nie (soos deur Marx aangevoer), maar deur godsdienstige ideale en idees wat nie tot 'n materiële verband afgebreek kon word nie. In 'n ander belangrike werk, *Politik als Beruf* ("Politiek as beroep"), het Weber die staat as 'n entiteit definieer wat aanspraak maak op 'n monopolie op die wettige gebruik van geweld: 'n definisie wat later die kern sou vorm in studies oor moderne Westerse politieke wetenskap. Daar word soms na hierdie bekende werke verwys as die "Weber-tesis".

Weber was die eerste persoon wat die verskeie diverse aspekte van sosiale gesag herken het, insluitende die charismatiese, tradisionele en wettige vorms van gesag. Sy werk rakende burokrasie het gemeld dat hierdie instellings op wetlike gesag gebaseer is. Volgens hom het 'n burokrasie dus die effekte van "personalisme" in organisasies versag.

## Persoonlike lewe 
### Vroeë lewe en agtergrond 
Maximilian Karl Emil Weber was gebore in 1864 in Erfurt, Pruise. Hy was die oudste van sewe kinders van Max Weber Sr., 'n welgestelde en vooraanstaande staatsamptenaar en lid van die Nasionale Liberale Party, en sy vrou Helene Fallenstein, wat gedeeltelik afstam van Franse Hugenote immigrante en wat sterk morele absolutistiese idees gehad het.

## Verwysings
Plasmodium falciparum

***Plasmodium falciparum*** is die malariaparasiet wat verantwoordelik is vir 80% van alle sterftes wat toegeskryf kan word aan malaria. Die organisme is vanaf die phyllum Apicomplexa wat gekenmerk word deur teenwoordigheid van 'n chloroplasagtige organel genaamd die apikoplas. Die apikoplas is verantwoordelik vir die metabolisme van heem wat uit die gasheer se rooibloedselle verkry word.

## Verwysings
Depeche Mode

**Depeche Mode** (uitgespreek /dəˌpɛʃˈmoʊd/) is 'n musiekgroep wat in 1980 in Basildon, Essex (Engeland) gevorm is. Die oorspronklike lede was Dave Gahan op voorsang, Martin Gore op sintetiese klavier, kitaar, sang en as hoofliedjieskrywer ná 1981, Andrew Fletcher op sintetiese klavier, en Vince Clarke op sintetiese klavier en as hoofliedjieskrywer van 1980 — 1981. Vince Clarke het die groep in 1981, ná die vrystelling van die debuutalbum, verlaat en is deur Alan Wilder op leidende sintetiese klavier en produksie (1982 — 1995) vervang. Nadat Wilder ook die groep verlaat het, het Gahan, Gore en Fletcher die groep as 'n trio voortgesit.

In die New Wave-era is Depeche Mode een van die langste bestaande, suksesvolste en invloedrykste musiekgroepe. Die groep het al 45 snitte op die VK-enkelsnittrefferlys gehad, sowel as een nommereenalbum in die VSA en twee in die VK. Volgens EMI het Depeche Mode reeds meer as 75&nbsp;miljoen albums wêreldwyd verkoop, as breuk van 'n totale produksieverkoopsyfer van 100&nbsp;miljoen.

## Diskografie 
* *Speak & Spell* (1981)
* *A Broken Frame* (1982)
* *Construction Time Again* (1983)
* *People Are People (1984)
* *Some Great Reward* (1984)
* *The Singles 81>85 (1985)
* *Catching Up with Depeche Mode (1985)
* *Black Celebration* (1986)
* *Greatest Hits* (1987)
* *Music for the Masses* (1987)
* *Violator* (1990)
* *Songs of Faith and Devotion* (1993)
* *Songs of Faith and Devotion Live* (1993)
* *Ultra* (1997)
* *The Singles 86>98* (1998)
* *Exciter* (2001)
* *Remixes 81-04* (2004)
* *Playing the Angel* (2005)
* *The Best of Depeche Mode - Volume 1* (2006)
* *The Complete Depeche Mode* (2006)
* *Sounds of the Universe* (2009)
* *Delta Machine* (2013)
* *Spirit (2017)
* *Memento Mori* (2023)

## Verwysings
Joakim Berg

**Joakim "Jocke" Berg** (* 16 Maart 1970) is 'n Sweedse musikant uit Eskilstuna, wat egter sedert 1993 in Stockholm gebaseer is. Berg is mees bekend vir sy rol as hoof liedjieskrywer, voorsanger en ritmiese kitaarspeler vir die Sweedse musiekgroep Kent. Hy het ook al liedjies geskryf vir Titiyo, Lisa Miskovsky en Freddie Wadling.
Festival International de la Bande Dessinée d'Angoulême

duimnael|regs|200px|Internasionale Strokiesprentfees van Angoulême. 
Die '''Festival International de la Bande Dessinée d'Angoulême''' ("Internasionale Strokiesprentfees van Angoulême") is die beduidendste Europese strokiesprentfees wat sedert 1974 jaarliks in Januarie in die Wes-Franse stad Angoulême gehou word. 

Die fees het sy oorsprong in 'n uitstalling, ''Dix millions d'images'' ("Tien miljoen beelde"), wat in 1972 in Angoulême plaasgevind het en só suksesvol was dat die besluit geneem is om meer soortgelyke uitstallings en uiteindelik ook 'n fees te organiseer. Die eerste strokiesprentfees in sy huidige vorm is op 25 Januarie 1974 geopen. In die volgende jare is die fees steeds verder uitgebou en bekende strokiesprent-tekenaars soos Hergé, Will Eisner en Moebius het 'n besoek aan die strokiesprentfees afgelê. Na mate die fees meer bekendheid verwerf het, is na Angoulême ook as die Franse "Stad van die Strokiesprent" verwys.

Die fees van die jaar 2009, wat op 29 Januarie geopen is, het met sy uitstalling oor Suid-Afrikaanse strokiesprente ook Afrikaanse bydraes tot hierdie genre soos Conrad Botes en Anton Kannemeyer se *Bitterkomix* aan die internasionale publiek bekend gestel.

Sedert 1974 ken deskundige beoordelaars 'n reeks toekennings in verskillende kategorieë aan strokiesprent-tekenaars toe. Die eerste wenners was onder meer Christian Godard, Victor de la Fuente en Roy Thomas. Met die "Groot Prys van die Stad Angoulême" of ''Grand Prix de la Ville d'Angoulême'' word tekenaars vir hul lewenswerk of hul buitengewone betekenis in die geskiedkundige ontwikkeling van die strokiesprent vereer.

## Verwysings
Parasiet

duimnael|regs|300px|'n Tor met parasiete op sy lyf.

'n **Parasiet** is 'n organisme wat op of binne 'n ander organisme, die gasheer, lewe. Gewoonlik is die verhouding nadelig vir die gasheer.

## Eksterne skakels 
*
Chloroplas

'n **Chloroplas** is 'n organel wat in fotosinterende plante voorkom. Fotosintese vind in die organel plaas om glukose aan die plant verskaf. Dis die chloroplas wat verantwoordelik is vir die groen kleur van plante. Chloroplaste is die setel van fotosintese en bevat die groen pigment, chlorofil, en ander pigmente en komponente wat betrokke is by die vaslegging van ligenergie en die omskakeling daarvan na bruikbare chemiese energie. Tydens fotosintese word koolsuurgas uit die atmosfeer in die chloroplas geassimileer en omgeskakel na koolhidrate m.b.v. die produkte van ligvaslegging. Hierdie koolhidrate word gebruik in die res van die selmetabolisme. Binne-in die chloroplas kom ŉ komplekse lamellêre membraansisteem, bekend as die tilakoïedsisteem, voor. Op sommige plekke is die tilakoïed lamellas op mekaar gestapel om granums te vorm. Die tilakoïedmembrane bevat die komponente wat benodig word om ligenergie te oes. Die chloroplas matriks, of stroma, bevat die ensiem ribulose-1,5-bisfosfaatkarboksilase/oksigenase (RuBisCo) wat betrokke is by die vaslegging van koolsuurgas.
Neuron

regs|duimnael|300px|'n Senuweesel, 40&nbsp;000 keer vergroot.

'n **Neuron** (of **senuweesel**) is 'n sel wat spesifiek geassosieer word met die senuweestelsel van verskeie diere. Elke neuron het 'n akson en dendriete. Dendriete ontvang elektrochemiese seine vanaf ander neurone terwyl die aksone die seine aanstuur na die volgende neuron. 

'n Mens het na beraming ongeveer 100 miljard senuweeselle. Verreweg die meeste daarvan kom in die sentrale senustelsel (harsings en rugmurg) voor. Senuweeselle is die inligtings- en sein-verwerkers van die liggaam. 'n Spesifiek kenmerk van senuweeselle is dat hulle prikkelbaar is; hulle kan seine ontvang en deurstuur sonder 'n verlies aan seinsterkte. In die harsings is stroombane van senuweeselle wat 'n groot aantal liggaamsfunksies relegeer en ook vir ons denkvermoë verantwoordelik is.

Die vermoë om elektriese seine te genereer was 'n sleutelinnovasie in die evolusie van die senuweestelsel.

Neurone word tipies in drie tipes geklassifiseer op grond van hul funksie. Sensoriese neurone reageer op 'n stimulus soos aanraking, klank of lig wat die selle van die sensoriese organe affekteer, en hulle stuur seine na die rugmurg of brein. Motorneurone ontvang seine van die brein en rugmurg om alles van spiersametrekkings tot klieruitset te beheer. Interneurone verbind neurone met ander neurone binne dieselfde streek van die brein of rugmurg. Wanneer verskeie neurone funksioneel aan mekaar verbind word, vorm hulle wat 'n neurale stroombaan.

## Verwysings 
## Bronnelys 
* 
* 
* 
* 
* 
*
Fisiologie

**Fisiologie** is die studie van die werking en metabolisme van organe in die liggaam.

Die gebied bevat talle van deelgebiede
## Deelgebiede 
*hematologie - die studie van die bloed.
*Die studie van die asemhaling
*Die studie van die kardiovaskulêre sisteem
*Die studie van die senustelsel
## Metodes 
* mikroskopie
*Bepaling van die hemoglobine-gehalte
*Bepaling van die hematokrit
*Hemositometrie
*Stetografie
*Elektrokardiografie

## Verwysings 
## Eksterne skakels
Die Heuwels Fantasties

**Die Heuwels Fantasties** is 'n Suid-Afrikaanse musiekgroep uit Bellville. Hul musiek is elektronies van aard, met subtiele kitaarelemente. Die groep gee hul materiaal onder hul eie etiket, Supra Familias, uit.

Die groep bestaan uit Hunter Kennedy, Pierre Greeff

In 2010 ontvang hulle 'n SAMA-toekenning in die kategorie Beste Alternatiewe Album in Afrikaans vir *Die Heuwels Fantasties*.

Vroeg in 2014 is Die Heuwels Fantasties se nuutste lid (op daardie stadium) Phillip Erasmus uit die groep uit na hy op sosiale media 'n "ineenstorting" (soos die media daarna verwys het) gehad het en waar hy foto's en statusse met verwysing na geld en gierigheid op Die Heuwels Fantasties se facebook blad geplaas het.

## Debuutalbum 
Die ongetitelde debuutalbum bevat bydraes deur Francois van Coke (Fokofpolisiekar en Van Coke Kartel), Laudo Liebenberg (aKING), Adriaan Brand (Springbok Nude Girls), Neil Basson (Foto na Dans) en Jack Parow.  Die album is op 19 Maart 2009 vrygestel en is die derde uitgawe op Hunter en Pierre se uitgewer *Supra Familias*.

Selfs voor die album se vrystelling het Die Heuwels Fantasties twee enkelsnitte op Last.fm vrygestel, wat duisende luisteraars gelok het. Hierdie snitte het by verskeie kampus radiostasies die nommer een plek bereik en die eerste musiekvideo, *Vinger Alleen* was vir drie weke nommer een op MK, die Suid-Afrikaanse musiekkanaal.

## Volgende albums 
Die groep se tweede studio album, *Wilder as die Wildtuin*, is op 11 Maart 2011 vrygestel. Hierdie is die eerste album met Phillip Erasmus op die dromstel.

Daarna is die vollengte albums *Alles Wat Mal Is* en *Ja. Nee. Lekker.* in onderskeidelik 2012 en 2014 vrygestel.

## Diskografie 
### Ateljeealbums 
* 2009: *Die Heuwels Fantasties*
* 2011: *Wilder as die Wildtuin*
* 2012: *Alles Wat Mal Is*
* 2014: *Ja. Nee. Lekker.*

### EP's 
* 2008: *Pille vir Kersfees* (USB)
* 2013: *Wens Jy Was Hier*

### Internet 
* *Oorlewing 101* (MP3, 2 Desember 2007, Supra Familias)
* *Our Heritage* (MP3, 24 Augustus 2009, onafhanklik)

### Versamelalbums 
* *MK89 Hoordosis: Vol. 3* (15 September 2008, Next Music)
* *Bellville Rock City* (28 November 2008, Rhythm Records)
* *Oppikoppi Smoorverlief* (7 Augustus 2009, Next Music)
* *Twintig Jaar Later: Van Voëlvry Tot Fokof* (September 2009, Next Music)
* *South African Indie Volume One* (30 Oktober 2009, Rhythm Records)
* *Vredefest Elektro* (17 Desember 2009, Supra Familias)

## Verwysings 
## Sien ook 
* Lys van Suid-Afrikaanse musiekgroepe

## Eksterne skakels 
* Amptelike webwerf 
* Die Heuwels Fanasties-diskografie en -lirieke 
* YouTube-profiel 
* 
* MySpace-profiel
* 

### Verdere leesstof 
* Onderhoud op Moral Fibre  

### Musiekvideo's 
* "Noorderlig" op Youtube
* "Hyg Duiwel (Mr. X remix)" op YouTube
* "Leja" op YouTube
* "Nare Kaskenades" op YouTube
* "Our Heritage" met Soweto Gospel Choir, HHP en JR
* "Pille vir Kersfees" op YouTube
* "Sonrotse" op YouTube
* "Vinger Alleen" op YouTube
* "Wonder bo Wonder" op YouTube
Björn Dixgård

**Björn Hans-Erik Kihlberg Dixgård** (* 8 Mei 1981 in Falun (Swede)) is 'n Sweedse musikant en kitaarspeler, mees bekend vir sy rol in hierdie velde vir die Sweedse musiekgroep Mando Diao. Dixgård het grootgeword in Hytting, Rommehed, en Bro in Borlänge. Hy skryf vele liedjies vir Mando Diao en sing in omtrent die helfte daarvan. Hy bespeel onder andere 'n Gibson les Paul-kitaar met 'n Marshall Lead 100-versterker uit die 1970's daarop. In 2007 het hy 'n solomusiektoer deur Duitsland onderneem. Dixgård is met 'n vrou genaamd Emma in die eg verbind.
God is an Astronaut

**God is an Astronaut** is 'n instrumentele musiekgroep uit Glen of the Downs, Co. Wicklow (Ierland). Die groep is in 2002 gevorm. Hulle het hul debuutalbum *The End of the Beginning* in 2002 onder hul eie etiket, Revive Records, vrygestel. In 2005 is hul tweede ateljee-album, *All is Violent, All is Bright*, vrygestel en in 2006 het 'n EP getiteld *A Moment of Stillness* verskyn. Hul derde vollengte ateljee-album, *Far from Refuge*, is in April 2007 in digitale formaat op hul webtuiste vrygestel. Hul vierde en selfgetitelde album is op 7 November 2008 vrygestel.

## Diskografie 
* *The End of the Beginning* (2002)
* *All Is Violent, All Is Bright* (2005)
* *A Moment of Stillness* (2006, EP)
* *Far from Refuge* (2007)
* *God Is an Astronaut* (2008)
* *Age of the Fifth Sun* (2010)
* *Origins* (2013)
* *Helios | Erebus* (2015)
* *Epitaph*(2018)
* *Ghost Tapes #10* (2021)

## Eksterne skakels 
* Amptelike webwerf  
* MySpace-profiel 
* Verwante YouTube-video's 
* Onderhoud met Audiojunkies 
* Profiel op Obnoxious Listeners
Gustaf Norén

**Erik Gustaf David Norén** (* 1 Februarie 1981) is 'n Sweedse sanger, kitaarspeler en liedjieskrywer wat die bekendste is vir sy rol in hierdie velde vir die musiekgroep Mando Diao van Borlänge. Norén het in Kvarnsveden in Borlänge grootgeword, maar sedert hy as sanger in Mando Diao bekend staan, woon hy nes die res van die groep in Stockholm. Norén se twee broeders, Victor en Carl, speel in die groep Sugarplum Fairy. In 2006 is Norén as die sexyste man in Swede aangewys. Gustaf Norén se vrou Pernilla het in September 2006 geboorte geskenk aan 'n seun, Joseph.
Ngauruhoe

**Ngauruhoe** is 'n aktiewe stratovulkaan in Nieu-Seeland. Die berg met sy kenmerkende koniese vorm is op die Sentrale Plato van die Noordeiland geleë en is met 2&nbsp;291 meter die hoogste bergpiek in die Tongariro-bergmassief. Alhoewel Ngauruhoe meestal as 'n afsonderlike berg beskou word, vorm hy in geologiese opsig net die tweede vulkaankeël in die Tongariro-kompleks. Ngauruhoe is sowat 25 kilometer van die Taupomeer se suidoewer af geleë. Die vulkaan word in die suide deur die hoogste bergpiek van Nieu-Seeland se Noordeiland, Ruapehu, en in die noorde deur Tongariro begrens – albei is eweneens aktiewe vulkane. Die barre Rangipo-woestynstreek is oos van Ngauruhoe geleë.

Ngauruhoe is 'n relatief jong stratovulkaan wat eers so onlangs soos 2&nbsp;500 jaar gelede vir die eerste keer uitgebars het. In die 20ste eeu was daar 45 uitbarstings, waarvan die laaste in 1975 plaasgevind het, sodat Ngauruhoe tot die aktiefste vulkane in hierdie periode behoort het. Sedert sy laaste uitbarsting styg af en toe rook uit sy dubbelkrater op, tog was daar geen ander noemenswaardige vulkaniese aktiwiteit nie. Fumaroles (vulkaniese openings in die aardkors) kom in die binnekrater en op die rand van die oostelike buitekrater voor.

## Etimologie en kultuurgeskiedenis 
duimnael|links|Ngauruhoe se krater
Daar is 'n aantal verskillende teorieë oor die oorsprong van die vulkaan se Maori-naam. Een van die geloofwaardigste etimologiese verklaring verwys na die Maori-woorde *Nga Uru Hoe*, "heet stene werpend".

Die Nieu-Seelandse regisseur Peter Jackson het Ngauruhoe in die vroeë 21ste eeu in sy film-trilogie *Lord of the Rings* gebruik om die Britse skrywer J.R.R. Tolkien se fiksionele berg *Mount Doom* uit te beeld. Ngauruhoe het sodoende internasionale bekendheid verwerf.
Hazyview

**Hazyview** is 'n klein landbou- en toerismedorp in die noordooste van Mpumalanga, Suid-Afrika. Die dorp is digby die Phabenihek van die Krugerwildtuin. Die belangrikste gewasse wat hier verbou word is piesangs en mango's. 

Die naam is ontleen aan die wasigheid wat die vergesigte van hierdie dele van die Laeveld op 'n warm dag onthul.  

## Sien ook 
* Lys van dorpe in Suid-Afrika

## Verwysings